Unimil ryg 12 drieë in; Durbell buig knie | Netwerk24
Unimil ryg 12 drieë in; Durbell buig knie
Deur Sarel Burger 11 Julie 2018 06:02
In 'n naweek van amperse oorwinnings en naelskraapse nederlae in die WP se Superliga-rugbykompetisie was dit die span van Unie-Milnerton wat die kalklig gesteel het met 'n wegholsege teen Schotsche Kloof/Walmer.
Unimil het 12 drieë opgestapel om die Bo-Kaapse span 78-13 te verslaan.
Maar dit was ook 'n dag waarop Durbanville-Bellville sy eerste nederlaag hierdie seisoen gely het, terwyl Brackenfell so byna ook op sy baadjie gekry het. Durbell was, danksy 'n rustydvoorsprong van 31-13, fluks op pad na 'n oorwinning oor die bulspan van Valsbaai, maar in die tweede helfte het Valsbaai die pedaal dieper ingetrap om met 'n wentelling van 37-34 deur te skuur.
Die onoorwonne Brackenfell het op Brookside so byna dinge laat glip, maar kon darem met 17-17 'n gelykopuitslag afdwing.